PMIndiaData/PMIndiaSum huggingface dataset:
وزیراعظم نے اپنےلوک سبھا حلقہ انتخاب وارانسی کا دورہ کیا،  شری جگت گرو وشوارادھیہ گروکل  کی صدسالہ تقریبات کی اختتامی تقریب میں شرکت کی

نئی دہلی 17 فروری 2020 ۔وزاعظم جناب نریندر مودی نے آج اترپردیش میں وارانسی کادورہ کیا ۔ انہوں نے وارانسی اتر پردیش میں جنگم واڑی مٹھ میں جگت گرو وشوارادھیہ گروکل کی صدسالہ تقریبات کی اختتامی تقریب میں شرکت کی ۔ اس موقع پر وزیراعظم جناب نریندر مودی نے ’شری سدھانت شکھا منی گرنتھ ‘ کے 19 زبانوں میں ترجمے والے ایڈیشن کا اجرا بھی کیا۔ انہوں نے ’شری سدھانت شکھا منی گرنتھ ‘ موبائل ایپ کا آغاز بھی کیا ۔اس موقع پر حاضرین سے خطاب کرتے ہوئے وزیر اعظم نے کہا کہ یہ اتفاق ہے کہ صدسالہ تقریبات کا انعقاد نئی دہائی کے آغاز میں کیا جارہا ہے اور یہ دہائی 21ویں صدی میں دنیا میں ہندوستان کے رول کو ایک بار پھر مستحکم کرے گی۔ انہوں نے کہا کہ ’شری سدھانت شکھا منی گرنتھ ‘ کا موبائل ایپ کے ذریعہ ڈجیٹائزیشن نوجوان نسل کو اس کی جانب مزیدراغب کرے گا اور ان کی زندگی کو متاثر کرے گا۔ انہو ں نے اس موبائل ایپ کے ذریعہ گرنتھ سے متعلق موضوعات پر ایک سالانہ کوئز کمپٹیشن کے انعقاد کی بھی تجویز پیش کی ۔انہوں نے کہا کہ 19 زبانوں میں گرنتھ کے ترجمے سے وسیع پیمانے پر عوام اس سے استفادہ کرسکیں گے ۔ وزیر اعظم نے کہا کہ ’’ ایک شہری کے طور پر ہمارے روئیے سے ہندوستان کے مستقبل کا تعین ہوگا،اسی سے ایک نئے ہندوستان کی سمت کا بھی تعین ہوگا۔ ‘‘ انہوں نے کہا کہ سنتوں کے دکھائے راستے پر چل کر ہمیں اپنی زندگی کی خواہشات کو پورا کرنا ہے اور ملک کی تعمیر میں پورا تعاون جاری رکھنا ہے ۔ انہوں نے صفائی ستھرائی کے بارے میں بیداری پھیلانے میں اور سووچھتا مشن کو ملک کے کونے کونے میں پہنچانے کے لئے عوام کے تعاون کی تعریف کی ۔ انہوں نے لوگوں سے اپیل کی کہ وہ میڈ ان انڈیا مصنوعات استعمال کریں ۔ انہوں نے سبھی سے کہا کہ وہ جل جیون مشن میں شریک ہوں اور اسے کامیاب بنائیں ۔ وزیر اعظم نے کہا کہ دریائے گنگا کی صفائی ستھرائی میں اہم اور واضح بہتری آئی ہے اور یہ کامیابی صرف عوام کی شرکت کی وجہ سے ہی ممکن ہوسکی ہے ۔ انہوں نے کہا کہ نمامی گنگے پروگرام کے تحت 7000 کروڑروپے مالیت کے پروجیکٹ مکمل کئے جاچکے ہیں جبکہ 21 ہزار کروڑروپے مالیت کے پروجیکٹو ں پر کام چل رہا ہے ۔ وزیر اعظم نے کہا کہ حکومت نے حال ہی میں رام مندر کی تعمیر کے لئے ’ شری رام جنم بھومی تیرتھ چھیتر‘ٹرسٹ کے قیام کا اعلان کیا ہے۔ یہ ٹرسٹ ایودھیا میں شری رام مندر کی تعمیر کے کام کی دیکھ بھال کرے گا۔انہوں نے کہا کہ حکومت نے ٹرسٹ کو 67 ایکڑ زمین منتقل کرنے کا فیصلہ کرلیا ہے ۔ ۰۰۰۰۰۰۰۰۰۰۰۰۰۰۰۰۰۰۰۰۰
وزیر اعظم نے مدھیہ پردیش کے ریوا میں ہوئے  سڑک حادثہ میں لوگوں کی موت پر غم کا اظہار کیا

وزیر اعظم جناب نریندر مودی نے مدھیہ پردیش کے ریوا میں ہوئے سڑک حادثہ میں لوگوں کی موت پر گہرے رنج و غم کا اظہار کیا ہے۔ وزیر اعظم نے اس حادثہ میں مرنے والے ہر فرد کے اہل خانہ کو دو لاکھ روپے اور زخمیوں کو 50 ہزار روپے کے معاوضہ کا اعلان بھی کیا۔ وزیر اعظم نے یہ بھی کہا کہ ریاستی حکومت کی نگرانی میں مقامی انتظامیہ متاثرین کو ہر ممکن مدد فراہم کر رہی ہے۔ وزیر اعظم کے دفتر نے ٹوئٹ کیا؛ ’’مدھیہ پردیش کے ریوا میں نیشنل ہائی وے پر ہوا حادثہ دل دہلا دینے والا ہے۔ اس میں جنہوں نے اپنوں کو کھویا ہے، ان کے تئیں میں تعزیت کا اظہار کرتا ہوں۔ اس کے ساتھ ہی تمام زخمیوں کے جلد صحت یاب ہونے کی دعا کرتا ہوں۔ ریاستی حکومت کی نگرانی میں مقامی انتظامیہ متاثرین کی ہر ممکن مدد میں لگی ہوئی ہے۔‘‘ وزیر اعظم نے مدھیہ پردیش میں ہوئے اندوہناک بس حادثہ میں ہر ایک متوفی کے اہل خانہ کو پی ایم این آر ایف کی طرف سے 2 لاکھ روپے کے معاوضہ کا اعلان کیا ہے۔ زخمیوں کو 50 ہزار روپے دیے جائیں گے۔
وزیر اعظم نے نہرو میموریل میوزیم اور لائبریری سوسائٹی کی سالانہ جنرل میٹنگ کی صدارت کی

وزیر اعظم جناب نریندر مودی نے این ایم ایم ایل سوسائٹی کی سالانہ جنرل میٹنگ کی صدارت کی جہاں انہوں نے تحقیق اور نوجوانوں میں اسکالرشپ کی حوصلہ افزائی، اور تاریخ کو مزید دلکش بنانے پر زور دیا۔ وزیر اعظم نے پی ایم سنگرہالیہ کو نوجوانوں میں زیادہ مقبول بنانے کے طریقوں پر بھی تبادلہ خیال کیا۔ وزیر اعظم نے ٹویٹ کیا؛ میں نے این ایم ایم ایل سوسائٹی کے سالانہ اجلاس کی صدارت کی۔ تحقیق کی حوصلہ افزائی، نوجوانوں میں اسکالرشپ اور تاریخ کو مزید دلکش بنانے پر زور دیا۔ نوجوانوں میں پی ایم- سنگرہالیہ کو زیادہ مقبول بنانے کے طریقوں پر بھی تبادلہ خیال کیا۔
وزیر اعظم جناب نریندر مودی اورعالی مرتبت صدر جمہوریہ مالدیپ جناب ابراہیم محمد صالح کے درمیان فون پر بات چیت ہوئی

نئی دہلی،14جولائی : وزیر اعظم جناب نریندر مودی اور جمہوریہ مالدیپ کے صدر جناب ابراہیم محمد صالح نے آج ٹیلیفون پر گفتگو کی۔ صدر صالح نے عالمی وبا کووڈ کے خلاف جنگ میں ہندوستان کے تعاون اورامداد پر وزیر اعظم مودی کاشکریہ ادا کیا۔ دونوں رہنماؤں نے مالدیپ میں ہندوستان کے تعاون سے چلنے والے ترقیاتی منصوبوں کی پیشرفت کا جائزہ لیا اور کووڈ وبائی امراض کی وجہ سے پیش آنے والی رکاوٹوں کے باوجود تیز رفتاری کے ساتھ جاری کاموں پر اطمینان کا اظہار کیا۔ وزیر اعظم مودی نے زور دے کر کہا کہ مالدیپ ہندوستان کی 'نیبر ہڈ فرسٹ'(ہمسایہ ممالک کو مقدم رکھنے کی) پالیسی اور اس خطے میں سب کے لئے سلامتی اور ترقی کا سب سے بڑا خواب (ایس اے جے اے آر) کا مرکزی ستون ہے۔ اقوام متحدہ کی جنرل اسمبلی کے صدر کی حیثیت سے وزیر خارجہ عبد اللہ شاہد کے صدر منتخب ہونے پروزیراعظم نے جمہوریہ مالدیپ کے معزز صدر کو مبارکباد بھی پیش کی۔ دونوں رہنماؤں کے مابین ٹیلی فون پر گفتگو نے انہیں دوطرفہ تعلقات کی مجموعی صورتحال کا جائزہ لینے اور دونوں ممالک کے مابین جاری ٹھوس تعاون کو مزید تیزرفتارترقی اور رہنمائی فراہم کرنے کا موقع دیا۔
وزیر اعظم یکم  اکتوبر کو5 جی خدمات کا آغاز کریں گے

ایک نئے تکنیکی دور کا آغاز کرتے ہوئے، وزیر اعظم جناب نریندر مودی یکم اکتوبر کو صبح 10 بجے پرگتی میدان، نئی دہلی میں 5 جی خدمات کا آغاز کریں گے۔ 5 جی ٹیکنالوجی ہموار کوریج، اعلیٰ ڈیٹا کی شرح، کم سے کم اخفا ، اور انتہائی قابل اعتماد مواصلات فراہم کرے گی۔ اس سے توانائی کی کارکردگی، سپیکٹرم کی کارکردگی اور نیٹ ورک کی کارکردگی میں اضافہ ہوگا۔ وزیر اعظم انڈین موبائل کانگریس (آئی ایم سی) کے چھٹے ایڈیشن کا بھی افتتاح کریں گے۔ آئی ایم سی 2022 کا انعقاد یکم سے 4 اکتوبر تک "نیو ڈیجیٹل یونیورس" کے تھیم کے ساتھ ہونا ہے۔ یہ ڈیجیٹل ٹیکنالوجی کو تیزی سے اپنانے اور پھیلنے سے پیدا ہونے والے منفرد مواقع پر تبادلہ خیال اور نمائش کے لیے سرکردہ مفکرین، کاروباری افراد، اختراع کاروں اور سرکاری اہلکاروں کو یکجا کرے گا۔
وزیر اعظم اور ازبکستان کے صدر کے درمیان باہمی ملاقات

وزیر اعظم جناب نریندر مودی نے شنگھائی تعاون تنظیم (ایس سی او) کے سربراہان مملکت کی کونسل کی 22ویں میٹنگ کے شانہ بہ شانہ، آج ازبکستان کے شہر سمرقند میں جمہوریہ ازبکستان کے صدر عزت مآب جناب شوکت میرضیایف سے ملاقات کی۔ یہ دونوں ممالک کے لیے ایک خصوصی سال ہے کیونکہ اس سال سفارتی تعلقات کے قیام کی 30ویں سالگرہ ہے۔ دونوں قائدین نے 2020 میں ورچووَل سربراہ ملاقات کے فیصلوں پر عمل درآمد سمیت باہمی تعلقات میں رونما ہونے والی مجموعی پیش رفت کی ستائش کی۔ دونوں قائدین نے باہمی تعاون خصوصاً تجارت، اقتصادی تعاون اور رابطہ کاری سے متعلق ترجیحاتی شعبوں کے بارے میں تبادلہ خیالات کیے۔ انہوں نے تجارت اور سرمایہ کاری کو فروغ دینے کے لیے طویل المدت انتظام کاری اور تجارت کے شعبے میں تنوع پیدا کرنے کے لیے ٹھوس کوششیں کرنے کی ضرورت پر زور دیا۔ اس سلسلے میں چابہار بندرگاہ اور بین الاقوامی شمالی جنوبی نقل و حمل گلیارے کا بہتر استعمال اور مضمرات کے دروازے کھولنے کے لیے رابطہ کاری کلیدی حیثیت کی حامل ہے۔ دونوں قائدین نے بھارت کے ترقیاتی تجربات اور مہارت کی بنیاد پر اطلاعاتی تکنالوجی، حفظانِ صحت، اعلیٰ تعلیم، وغیرہ جیسے شعبوں میں باہمی تعاون پر زور دیا۔بھارتی تعلیمی اداروں کو کھولنے اور ازبیک و بھارتی یونیورسٹیوں کے درمیان شراکت داری کا خیرمقدم کیا گیا۔ افغانستان سمیت علاقائی مسائل پر تبادلہ خیالات کیے گئے۔ دونوں قائدین نے ایک دوسرے کے اس نظریہ کی تائید کی کہ افغانستان کی سرزمین کو دہشت گردانہ سرگرمیوں کے لیے استعمال نہیں کیا جانا چاہئے۔ قائدین نے اس سال ماہ جنوری میں منعقدہ اولین بھارت-وسطی ایشیا سربراہ ملاقات کے نتائج کو ازحد اہم قرار دیا۔ انہوں نے سربراہ ملاقات کے فیصلو کے نفاذ میں رونماہوئی پیش رفت کو تسلیم کیا۔ وزیر اعظم نے شنگھائی تعاون تنظیم سربراہ ملاقات کے عمدہ اہتمام اور ازبکستان کی کامیاب صدارت کے لیے صدر میرضیایف کو مبارکباد پیش کی۔
وزیر اعظم تاریخی بوڈو سمجھوتے پر دستخط کی خوشیاں منائے جانے کی تقریبات میں شرکت کریں گے

نئی دہلی ،04؍فروری:وزیر اعظم جناب نریندر مودی 7؍فروری 2020ء کو آسام میں کوکراجھار کا دورہ کریں گے، جس کا مقصد بوڈو سمجھوتے پر دستخط کئے جانے کے سلسلے میں خوشیاں منائے جانے کی تقریبا ت میں شرکت کرنا ہے۔ امید ہے کہ اس پروگرام میں بی ٹی اے ڈی اضلاع اور پورے آسام کے چار لاکھ سے زیادہ افراد شرکت کریں گے۔ریاستی حکومت کی طرف سے ریاست کی گوناگونیت کو اجاگر کرنے کی خاطر آسام کے نسلی گروپوں کے ایک کلچرل پروگرام کا اہتمام کیا گیا ہے۔ وزیر اعظم جناب نریندر مودی تاریخی بوڈو سمجھوتے کی خوشیاں منانے کے لئے جمع ہونے والے افراد سے خطاب کریں گے۔اس سمجھوتے پر اس سال جنوری میں دستخط کئے گئے تھے۔اس سمجھوتے کے تحت تمام سرکردہ ساجھیدار ایک فریم ورک کے تحت آگئے ہیں۔ بوڈو سمجھوتے پر 27 جنوری 2020ء کو نئی دہلی میں دستخظ کئے گئے تھے۔ اپنے پرسنل ہینڈل پر ایک ٹوئٹ میں وزیر اعظم نے اس دن کو ‘‘بھارت کے لئے ایک خصوصی دن قرار دیا تھا’’اور کہا تھا کہ یہ سمجھوتہ ‘‘بوڈو عوام کے لئے تبدیلی لائے گا اور وہاں امن ، آہنگی اور اتحاد کا ایک نیا سورج طلوع ہوگا۔’’ یہ سمجھوتہ وزیر اعظم کے وژن ‘‘سب کا ساتھ، سب کا وکاس’’کے عین مطابق ہے اور پانچ دہائیوں کے بوڈو بحران کو ختم کرتے ہوئے شمال مشرق کی شاندار ترقی کا ایک عہد کرتا ہے۔ وزیر اعظم نے اپنے ٹوئٹ میں کہا ہے کہ ‘‘بوڈو سمجھوتہ کئی وجوہات سے نمایاں ہے۔جو لوگ مسلح مزاحمتی گروپوں سے وابستہ رہے ہیں، وہ اب اصل دھارے میں شامل ہو جائیں گے اور ہماری قومی ترقی میں اپنا رول ادا کریں گے۔’’ اس سمجھوتے کے نتیجے میں این ڈی ایف بی کے مختلف گروپوں کے 1615 سے زیادہ کاڈروں نے سمجھوتے پر دستخط کئے جانے کے دو دن کے اندر اپنے ہتھیار ڈال دیئے اور اصل دھارے میں شامل ہوگئے ہیں۔ وزیر اعظم نے اپنے ٹوئٹ میں کہا کہ ‘‘بوڈو گروپوں کے ساتھ سمجھوتہ بوڈو عوام کے بے مثال کلچر کے مزید تحفظ اور اسے مقبول بنانے کا باعث ہوگا۔یہ لوگ ترقی سے متعلق بہت سی اسکیموں تک رسائی حاصل کرسکیں گے۔ہم ان کی امنگوں کو پورا کرنے کے لئے بوڈو لوگوں کی ہر ممکن مدد کرنے کے لئے عہد بند ہیں۔’’ علاقے کی ترقی کے لئے 1500 کروڑ روپے کا ایک خصوصی پیکیج مختص کیا گیا ہے۔ بھارت سرکار اور میزورم اور تریپورہ کی حکومتوں کی طرف سے 35ہزار سے زیادہ برو-ریانگ پناہ گزینوں کو ریلیف اور امداد فراہم کرنے کے لئے اور تریپورہ میں این ایل ایف ٹی کے پچاس سے زیادہ کاڈروں کی خود سپردگی کے سلسلے میں جس برو-ریانگ سمجھوتے پر حال ہی میں دستخط کئے گئے ہیں ، وہ شمال مشرق کی مجموعی ترقی اور امن کے لئے وزیر اعظم کے مسلسل عہد اور وژن کا ثبوت ہے۔ یوم جمہوریہ پر ‘‘من کی بات ’’کے اپنے پروگرام میں قوم سے بات چیت کرتے ہوئے وزیر اعظم نے ان تمام لوگوں کو للکار دی ، جو تشدد کے راستے پر چل رہے ہیں ، کہ وہ اصل دھارے میں شامل ہوجائیں اور ہتھیار ڈال دیں۔ انہوں نے ‘‘یوم جمہوریہ کے مقدس موقع پر میں ملک کے کسی بھی حصے میں ایسے لوگوں سے جو اب بھی اپنے مسائل کو تشدد اور ہتھیاروں کے ذریعے حل کرنےکی کوشش کررہے ہیں، اپیل کرتا ہوں کہ وہ اصل دھارے میں واپس آجائیں۔ انہیں اپنی صلاحیتوں پر اور مسائل کو پُر امن طور حل کرنے کی اس ملکی صلاحیتوں پر بھروسہ رکھنا چاہئے۔’’
وزیراعظم نریندرمودی 8جولائی کو پہلے‘‘ارون جیٹلی یادگاری لیکچر’’ میں شرکت کریں گے

وزیراعظم جناب نریندرمودی 8جولائی 2022کو شام 6.30بجے وگیان بھون ، نئی دہلی میں پہلے ‘‘ارون جیٹلی یادگاری لیکچر(اے جے ایم ایل )’’ میں شرکت کریں گے ۔ وزیراعظم اس پروگرام کے دوران حاضرین سے خطاب بھی کریں گے ۔ پہلے ارون جیٹلی یادگاری لیکچر میں حکومت سنگاپورکے سینئروزیرجناب تھرمن شنمگرتنم ‘‘شمولیت کے ذریعہ ترقی ، ترقی کے ذریعہ شمولیت ’’کے موضوع پر کلیدی خطبہ پیش کریں گے ۔ اس کے بعد جناب میتھیاس کورمان (او ای سی ڈی سکریٹری جنرل )،اور جناب اروند پنگڑیا( پروفیسر کولمبیا یونیورسٹی )کے ذریعہ ایک پینل مباحثے کا اہتمام کیاجائے گا۔ محکمہ برائے اقتصادی امور ، وزارت خزانہ نے آنجہانی ارون جیٹلی کے ملک کے لئے گراں قدرتعاون کے اعتراف میں پہلے ارون جیٹلی یادگاری لیکچر کاانعقاد کیاہے ۔ وزیراعظم کوشلیہ اقتصادی کنکلیو (کے ای سی ) میں شرکت کرنے والے مندوبین کے ساتھ بھی تبادلہ ٔخیال کریں گے ۔ تین روزتک جاری رہنے والے کوشلیہ اقتصادی کنکلیو کا انعقاد 8تا10جولائی کے دوران کیاجارہاہے ۔ جن اہم ماہرین اقتصادیات کے ساتھ وزیراعظم ملاقات کریں گے ان میں محترمہ انّے کروجر ، جان ہاپکنس یونیورسٹی ، جناب نکولس اسٹرن ، لندن اسکول آف اکونامکس ، جناب رابرٹ لارینس ، ہارورڈ کینیڈی اسکول ، جناب جان لپسکی ، سابق کارگذار منیجنگ ڈائرکٹر ، آئی ایم ایف ، جنید احمد ، ورلڈ بینک کنٹری ڈائرکٹرفارانڈیا اوردیگر افراد شامل ہیں ۔ کوشلیہ اقتصادی کنکلیو کا اہتمام انسٹی ٹیوٹ آف اکانومک گروتھ کے ذریعہ وزارت خزانہ کے اشتراک سے کیاجارہاہے ۔
وزیر اعظم بھوپال میں دوبارہ تعمیر شدہ رانی کملاپتی ریلوے اسٹیشن کو قوم کے نام وقف کریں گے

نئی دہلی، 14/نومبر 2021 ۔ پندرہ نومبر کو مدھیہ پردیش کے اپنے دورے کے دوران وزیر اعظم جناب نریندر مودی سہ پہر 3 بجے دوبارہ تعمیر شدہ رانی کملاپتی ریلوے اسٹیشن 2021 کا افتتاح کریں گے۔ گونڈ سلطنت کی بہادر اور بے خوف رانی کملاپتی کے نام سے منسوب دوبارہ تعمیر شدہ رانی کملاپتی ریلوے اسٹیشن مدھیہ پردیش میں پہلا عالمی معیار کا ریلوے اسٹیشن ہے۔ سرکاری نجی شراکت داری (پی پی پی) طریقے سے دوبارہ تعمیر شدہ اس اسٹیشن کو گرین عمارت کے طور پر ڈیزائن کیا گیا ہے، جو عالمی معیار کی جدید ترین سہولتوں سے آراستہ ہے اور جس کی تعمیر کرتے وقت دیویانگوں کی آسان آمد و رفت کا خیال بھی رکھا گیا ہے۔ تقریب کے دوران وزیر اعظم مدھیہ پردیش میں ریلوے سے متعلق متعدد اقدامات کا آغاز بھی کریں گے، جس میں گیج کی تبدیلی اور برق کاری سے لیس اُجین – فتح آباد چندراوتی گنج، براڈ گیج سیکشن، بھوپال – بارکھیڑا کی تیسری لائن اور گیج کی تبدیلی و برق کاری سے لیس، ماتھیلا – نیمار کھیری براڈ گیج سیکشن اور برق کاری سے متصف، گونا – گوالیار سیکشن شامل ہیں۔ وزیر اعظم اُجین – اندور اور اندور – اُجین کے درمیان دو نئی ایم ای ایم یو ریل گاڑیوں کو جھنڈی بھی دکھائیں گے۔
وزیر اعظم نے آئی این ایس وی تارینی کے عملے سے ملاقات کی

نئی دہلی،23مئی 2018؍بھارتی بحریہ کی 6 خاتون افسران نے ، جنہوں نے بحری جہاز آئی این ایس وی تارینی میں کامیابی کے ساتھ پوری دنیا کا چکر لگایا ہے، آج وزیر اعظم نریند رمودی سے ملاقات کی۔ اس مہم میں ، جسے ناویکا ساگر پریکرما کا نام دیاگیا تھا، پہلی مرتبہ بھارت کے جہاز میں ، جس کا عملہ پورا خواتین پر مشتمل تھا، پوری دنیا کا چکر لگایا ہے۔ بات چیت کے دوران عملے کی خواتین نے اپنے مشن کے مختلف پہلوؤں، اپنی تیاریوں، تربیت اور سفر کے دوران تجربات کے بارے میں وزیر اعظم کو تفصیل بتائی۔ وزیر اعظم نے ان کے مشن کی کامیابی پر عملے کو مبارکباد دی۔ انہوں نے ان کی حوصلہ افزائی کہ وہ اپنے سفر کے دوران پورے منفرد تجربے کو تحریر میں لائیں اور دوسروں کےسامنے پیش کریں۔ اس موقع پر بحریہ کے سربراہ ایڈمرل سنیل لامبا بھی موجود تھے۔ اس جہاز کی کپتانی لیفٹیننٹ کمانڈر ورتکا جوشی کررہی تھیں، جبکہ عملے میں لیفٹیننٹ کمانڈر پرتبھا جاموال ، پی سواتی اور لیفٹیننٹ ایس وجیہ دیوی ، بی ایشوریہ اور پایل گپتا شامل تھیں۔
وزیراعظم نے بیڈمنٹن کھلاڑی جناب نندو ناٹیکر کے انتقال پر تعزیت کا اظہار کیا

نئی دہلی،28؍ جولائی : وزیراعظم جناب نریندر مودی نے بیڈمنٹن کھلاڑی جناب نندو ناٹیکر کے انتقال پر تعزیت کا اظہار کیا ہے۔ ایک ٹوئیٹ میں وزیراعظم نے کہا ہے: ’’جناب نندو ناٹیکر بھارت کی کھیل کی تاریخ میں ایک خاص مقام رکھتے ہیں۔ وہ ایک ممتاز بیڈمنٹن کھلاڑی اور ایک عظیم معلم تھے۔ ان کی کامیابی اُبھرتے ہوئے ایتھلیٹوں کو تحریک دیتی رہے گی۔ ان کے انتقال سے غمزدہ ہوں۔ دکھ کی اس گھڑی میں میرے خیالات اُن کے اہل خانہ اور دوستوں کے ساتھ ہیں۔ اوم شانتی!‘‘ ۔۔۔۔۔۔۔۔۔۔۔۔۔۔۔۔۔۔ (ش ح- م م- ق ر)
کابینہ نے پردھان منتری کسان سمان ندھی (پی ایم کسان) کے تحت مستفدین کو آدھار کے اعدادوشمار کو اہمیت دئے جانے کی تجویزکو منظوری دی

نئی دہلی 09 اکتوبر ۔وزیراعظم جناب نریندر مودی کی سربراہی میں مرکزی کابینہ نے آج پردھان منتری کسان سمان ندھی (پی ایم کسان ) اسکیم کے تحت مستفدین کے فنڈز کو جاری کرنے کے لئے پیشگی شرط کے طور پر آدھار کے اعدادوشمار کو اہمیت دئے جانے کی لازمی ضرورت میں نرم کرنے کی تجویز کو منظوری دے دی ہے ۔ اس اسکیم میں کچھ مستثنیات کو چھوڑ کر زمین رکھنے والے کنبوں کے لئے 6 ہزارروپے سالانہ کی آمدنی میں تعاون دینے کی گنجائش ہے ۔ یہ رقم دو دو ہزارروپے براہ راست تین چار مہینے میں قسط وار اد ا کی جائے گی اور ڈی بی ٹی طریق کا ر کے ذریعہ مستفدین کے بینک کھاتوںمیں براہ راست منتقل کردی جائے گی۔ اس اسکیم کے تحت پہلی اگست 2019 کے بعد ان مستفدین کو تیسری قسط آدھار کی اہمیت والے اعدادوشمار کی بنیاد پر ہی جاری کی جائے گی جنہوں نے دسمبر 2018 مارچ 2019 کے دوران پہلی قسط حاصل کی تھی اوردوسری قسط اپریل – جولائی 2019 کے دوران آدھار کے اعدادوشمار کی اہمیت والے ڈاٹا بیس کی بنیاد پر ہی جاری کی جائے گی۔اسی طرح پہلی اگست 2019 کے بعد ان مستفدین کو دوسری قسط آدھار سی ڈڈ آدھار ڈاٹا بیس کی بنیاد پر ہی جاری کی جائے گی، جنہوں نے اپریل – جولائی 2019 کے دوران پہلی قسط حاصل کی تھی ۔اسی طرح پہلی اگست 2019 کے بعد باقی مستفدین کو پہلی قسط آدھار سی ڈڈ ڈاٹا بیس کی بنیاد پر ہی جاری کی جائے گی۔ آسام ، میگھالیہ اور جموں وکشمیر کے کسانوں کو جہاں آدھار کا عمل دخل زیادہ نہیں ہے ، 31 مارچ 2020 تک اس ضرورت سے مستثنیٰ رکھا گیا ہے۔ البتہ فنڈز جاری کرنے کے لئے 100فیصد آدھار سیڈنگ حاصل کرنے کے لئے یہ ممکن نہیں ہے ۔ جیسا کہ پہلی اگست 2019 کے بعد قسطوں کے جاری کرنے سے پہلے وقت کا ذکرکیا گیا ہے۔ چونکہ کسان اب بھی ربیع سیزن کے لئے تیاری کررہے ہیں لہٰذا انہیں بیج کی خریداری ،سنچائی ،رکھ رکھاؤ اور مشینری اور ٹولز وغیرہ کے رکھ رکھاؤ جیسی سرگرمیوں اور مٹی کو تیار کرنے جیسی مختلف زرعی سرگرمیں کی دیکھ بھال کے لئے رقم کی سخت ضرورت ہے ۔چونکہ تہوار کا سیزن شروع ہونے والا ہے لہٰذا ملک میں غریب کسانوں کی مالی حالت پر زیادہ دباؤ پڑے گا لہذا انہیں رقم کی سخت ضرورت پڑے گی۔ جن مستفدین کے اعدادوشمار کے آدھار کو اہمیت نہیں دی گئی ہے ا نہیں مزید قسطوں کو جاری کرنے میں تاخیرہوگی اور اس سے کسانوںمیں بے اطمینانی کی وجہ بنے گی۔ اس لئے پہلی اگست 2019 کے بعد فائدے جاری کرنے کے لئے آدھار کی لازمی ضرورت میں 30 نومبر 2019 تک نرمی کی گئی ہے ۔ حکومت ادائیگی سے پہلے اعدادوشمار کو جائز بنانے کے لئے مناسب اقدامات کرے گی۔ پس منظر : مرکز کی اہم اسکیم پردھان منتری کسان سمان ندھی ( پی ایم کسان ) اسکیم چند مستثنیات کے علاوہ زمین رکھنے والے کسانوں کے کنبوں کو آمدنی میں تعاون فراہم کرتی ہے اوریہ تعاون 6000 روپے سالانہ کی ادائیگی سے کیا جاتا ہے ۔ مالی تعاون کی رقم ڈی بی ٹی طریق کار کے ذریعہ مستفدین کے بینک کھاتوں میں براہ راست دو دو ہزار روپے کی قسطوںمیں جاری کی جائے گی جو تین اور چار مہینوں میں پوری ہوگی۔ 6,76,76,073 مستفدین کے لئے پہلی قسط م5,14,27,195 مستفدین کے لئے دوسری قسط 1,74,20,230 مستفدین کے لئے تیسری قسط کے ذریعہ اسکیم کے تحت 27 ہزار کروڑروپے سے زیادہ کی رقم جاری کی گئی ہے۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔ ح ا ۔رم
وزیراعظم نے سیرم انسٹی ٹیوٹ آف انڈیا، پُنے کا دورہ کیا

نئی دہلی:28 نومبر، 2020:وزیراعظم جناب نریندر مودی نے پُنے میں واقع سیرم انسٹی ٹیوٹ آف انڈیا کا دورہ کیا اور انسٹی ٹیوٹ کی ٹیم کے ساتھ تبادلہ خیال کیا۔ انسٹی ٹیوٹ نے وزیراعظم کو کووڈ-19 ویکسین کی مینوفیکچرنگ سے متعلق اپنی تیاریوں کے بارے میں تفصیلی جانکاری دی۔ وزیراعظم نے ایک ٹوئیٹ پیغام میں کہا کہ ‘‘سیرم انسٹی ٹیوٹ آف انڈیا کی ٹیم سے اچھی بات چیت ہوئی۔ انہوں نے اب تک ہوئی پیش رفت کے بارے میں تفصیلی جانکاری دی۔ ساتھ ہی ساتھ ویکسین کی مینوفیکچرنگ کے بارے میں بھی تفصیل سے بتایا، ان کی مینوفیکچرنگ اکائی کا معائنہ کرنے کا بھی موقع ملا’’۔ م ن۔م ع۔ ع ن
بھارت – متحدہ عرب امارات ورچول سمٹ

نئی دہلی، 18/فروری 2022 ۔ قابل احترام وزیر اعظم جناب نریندر مودی اور ابوظہبی کے ولی عہد عالی جناب شیخ محمد بن زائد النھیان نے آج ایک ورچول سمٹ کی۔ دونوں رہنماؤں نے سبھی شعبوں میں دو فریقی تعلقات میں مسلسل پیش رفت پر گہرے اطمینان کا اظہار کیا۔ قابل احترام وزیر اعظم اور عالی جناب ولی عہد نے ایک مشترکہ ویژن اسٹیٹمنٹ ’’ایڈوانسنگ دی انڈیا اینڈ یو اے ای کمپریہنسیو اسٹریٹیجک پارٹنرشپ: نیو فرنٹیئرس، نیو مائل اسٹون‘‘ جاری کیا۔ اس اسٹیٹمنٹ (بیان) میں بھارت اور متحدہ عرب امارات کے درمیان مستقبل پر مرکوز شراکت داری کا ایک لائحہ عمل پیش کیا گیا ہے اور توجہ والے شعبوں اور نتائج کی نشان دہی کی گئی ہے۔ مشترکہ مقصد معیشت، توانائی، موسمیاتی کارروائی، ابھرتی ہوئی ٹیکنالوجیز، ہنرمندی و تعلیم، غذائی تحفظ، حفظان صحت، دفاع و سلامتی سمیت مختلف شعبوں میں نئی تجارت، سرمایہ کاری اور اختراعاتی محرکات کو فروغ دینا ہے۔ ورچول سمٹ کا ایک نمایاں پہلو دونوں رہنماؤں کی ورچول موجودگی میں صنعت و تجارت کے وزیر جناب پیوش گوئل اور متحدہ عرب امارات کے وزیر معیشت عالی جناب عبداللہ بن طوق المری کے ذریعے انڈیا – یو اے ای کمپریہنسیو اکونومک پارٹنرشپ ایگریمنٹ (سی ای پی اے) پر دستخط کرنا اور اس کا تبادلہ کرنا تھا۔ اس معاہدے سے بھارت اور متحدہ عرب امارات کی تجارت کو قابل ذکر فائدہ ہوگا، جس میں بازار تک وسیع رسائی اور ٹیرف میں کمی شامل ہیں۔ توقع ہے کہ سی ای پی اے سے دو فریقی تجارت میں اضافہ ہوگا اور یہ آئندہ پانچ برسوں میں موجودہ 60 بلین امریکی ڈالر سے بڑھ کر 100 بلین امریکی ڈالر تک جاپہنچے گی۔ دونوں لیڈروں نے بھارت کی آزادی کی 75ویں سال گرہ اور متحدہ عرب امارات کے قیام کے 50ویں سال کے موقع پر مشترکہ یادگاری ٹکٹ بھی جاری کیا۔ بھارت اور متحدہ عرب امارات کے اداروں کے درمیان دو دستخط شدہ مفاہمت ناموں کا بھی سربراہ اجلاس کے دوران اعلان کیا گیا۔ یہ مفاہمت نامے ہیں ، اے پی ای ڈی اے اور ڈی پی ورلڈ اینڈ الظھرہ کے درمیان فوڈ سکیورٹی کوریڈور انیشی ایٹو کے متعلق مفاہمت نامہ اور انڈیاز گفٹ سٹی اور ابوظہبی گلوبل مارکیٹ کے مابین مالی پروجیکٹوں و خدمات میں تعاون سے متعلق مفاہمت نامہ۔ دو دیگر مفاہمت ناموں پر بھی دونوں فریقوں کے مابین اتفاق ہوا، جن میں سے ایک کلائمیٹ ایکشن کے معاملے میں تعاون اور دوسرا تعلیم سے متعلق ہے۔ وزیر اعظم نے کووڈ کی وبا کے دوران بھارتی برادری کا خیال رکھنے کے لئے ابوظہبی کے عالی جناب ولی عہد کا شکریہ ادا کیا۔ انھوں نے ان کو بھارت کا جلد از جلد دورہ کرنے کی بھی دعوت دی۔
وزیر اعظم نے نوراتری کے دوران ماں سکند ماتا کا آشیرواد مانگا

وزیر اعظم جناب نریندر مودی نے نوراتری کے پانچویں دن عقیدت مندوں کے لیے ماں سکند ماتا کا آشیرواد طلب کیا ہے اور لوگوں کے ساتھ دیوی کی دعائیں (ستوتی) پڑھیں۔ وزیراعظم نے ٹویٹ کیا : "नमामि स्कन्दमातरं स्कन्धधारिणीम्। समग्रतत्त्वसागरामपारपारगहराम्॥ نوراتری کے پانچویں دن دیوی سکند ماتا کی پوجا کرنے کا دستور ہے۔ ماں سکند ماتا ہر ایک کی زندگی میں نئی توانائی دیں۔ اہل وطن کی طرف سے ان کو سلام عقیدت!
وزیر اعظم نے لتا منگیشکر کو ان کی سالگرہ پر مبارکباد دی

وزیر اعظم جناب نریندر مودی نے لتا منگیشکر جی کو ان کی سالگرہ پر مبارکباد پیش کی ہے اور ان کی لمبی اور صحت مند زندگی کے لیے دعا کی ہے۔ وزیراعظم نے اپنے ایک ٹویٹ میں کہا کہ: "محترمہ لتا دیدی کو سالگرہ کی بہت بہت مبارکباد۔ان کی خوش کن اور دلفریب آواز پوری دنیا میں گونجتی ہے۔ وہ ہندوستانی ثقافت کے تئیں اپنی عاجزی اور قابل قدر جذبے کے لیے انتہائی قابل احترام ہیں۔ ذاتی طور پر ، ان کی نیک خواہشات میرے لیے بڑی تقویت فراہم کرنے کا ذریعہ ہیں۔ میں لتا دیدی کی لمبی اور صحت مند زندگی کے لیے دعا گو ہوں۔''
وزیر اعظم نے اپنی سالگرہ ہماری معیشت، معاشرے اور ماحولیات کا احاطہ کرنے والے پروگراموں میں شرکت کرتے ہوئےگزاری

وزیر اعظم جناب نریندر مودی نے اپنی سالگرہ معیشت، سماج اور ماحولیات کا احاطہ کرنے والے پروگراموں میں شرکت کرتے ہوئے گزاری۔ انہوں نے نیک خواہشات اور محبت کے اظہار کے لیے شکریہ بھی ادا کیا۔ وزیر اعظم مودی نے ٹویٹ کیا: ’’میں ملنے والے پیار سے بہت خوش ہوں۔ میں ہر ان تمام لوگوں کا شکریہ ادا کرتا ہوں جنہوں نے میری سالگرہ پر مجھے مبارکباد پیش کی ۔ یہ نیک خواہشات مجھے مزید محنت کرنے کی طاقت دیتی ہیں۔ میں ان تمام لوگوں کی ستائش کرتا ہوں جنہوں نے اس دن کو مختلف کمیونٹی سروس اقدامات کے لیے وقف کیا ہے۔ ان کا عزم قابل تحسین ہے۔‘‘ ’’میں نے یہ دن اپنی معیشت ، معاشرے اور ماحول کا احاطہ کرنے والے پروگراموں میں شریک ہوکر گزارا ۔ مجھے یقین ہے کہ جب ہم ان شعبوں پر اجتماعی طور پر کام کریں گے تو ہم پائیدار اور جامع ترقی کے اپنے ہدف کو پورا کریں گے۔ ہم آنے والے وقتوں میں مزید محنت کرتے رہیں گے۔‘‘ کئی بین الاقوامی رہنماؤں نے وزیر اعظم کو ان کی سالگرہ پر مبارکباد پیش کی۔ ڈومینیکا کے وزیر اعظم عزت مآب روزویلٹ ا سکرٹ کی مبارکباد کا وزیر اعظم نے جواب دیا : ’’ سالگرہ کی نیک خواہشات کے لیے آپ کا شکریہ وزیر اعظم @ SkerritR۔‘‘ نیپال کےوزیر اعظم عزت مآب شیر بہادر دیوبا کو وزیر اعظم نے کہا ’’وزیراعظم @SherBDe
وزیراعظم نے ہندوستان کے پہلے چیف آف ڈیفنس  اسٹاف کی حیثیت سے چارج سنبھالنے پر جنرل راوت کو مبارکباد دی

نئی دہلی، یکم جنوری 2020، وزیراعظم جناب نریندر مودی نے ہندوستان کے پہلے چیف آف ڈیفنس اسٹاف کی حیثیت سے چارج سنبھالنے پر جنرل بپن راوت کو مبارکباد دی ہے۔ وزیراعظم نے کہا کہ میں خوش ہوں کہ ہم نے نئے سال اور نئی دہائی کا آغاز کردیا ہے۔ ہندوستان نے جنرل راوت کی شکل میں اپنا پہلا چیف آف ڈیفنس اسٹاف حاصل کرلیا ہے۔ میں انہیں مبارکباد پیش کرتاہوں اور اس ذمہ داری کے لئے انہیں نیک خواہشات پیش کرتا ہوں۔ وہ ایک غیر معمولی افسر ہیں، جنہوں نے ہندوستان کی صدق دلی اور سچے جذبے کے ساتھ خدمات انجام دی ہیں۔ پہلے چیف آف ڈیفنس اسٹاف سی ڈی ایس کی حیثیت سے چارج سنبھالنے پر میں ان سبھی لوگوں کو خراج عقیدت پیش کرتا ہوں جنہوں نے ہماری قوم و ملک کے لئے اپنی جانوں کا نذرانہ پیش کیا اور قربانیاں دیں۔ میں ان بہادر عملے کی یاد دلاتا ہوں جنہوں نے کرگل میں جنگ لڑی تھی۔ جس کے بعد ہماری فوج کی شاندار کارکردگی کی بہت سی داستانوں کا ذکر ہوتا رہتا ہے ۔ اس کے نتیجے میں آج کی تاریخی پیش رفت کی راہ ہموار ہوئی ہے۔ پندرہ اگست 2019 کو لال قلعے کی فصیل سے میں نے اعلان کیا تھا کہ ہندوستان کو ڈیفنس اسٹاف کا سربراہ حاصل ہوگا۔یہ ادارہ ہماری ملٹری فورسز کی جدید کاری کی زبردست ذمہ داری لیتا ہے۔ یہ ایک اعشاریہ تین ارب آبادی کی امنگوں اور امیدوں کو بھی پورا کرے گا۔ وزیراعظم نے کہا کہ ضروری فوجی مہارت اور سی ڈی ایس کے عہدے کو انسٹی ٹیوٹ لائزیشن کے ساتھ فوجی امور کے محکمے کی تشکیل ایک زبردست اور جامع اصلاح ہے جو کہ ہمارے ملک کو جدید جنگ کے بدلتے ہوئے چیلنجوں کا سامنا کرنے میں مددگار ثابت ہوگا۔ ۔۔۔۔۔۔۔۔۔۔۔ م ن۔ح ا۔ن ا۔
وزیر اعظم نے سی ڈبلیو جی 2022 میں مردوں کی 51 کلوگرام باکسنگ میں گولڈ میڈل جیتنے پر امت پنگھل کو مبارکباد دی

وزیر اعظم جناب نریندر مودی نے کامن ویلتھ گیمز 2022 میں مردوں کی 51 کلوگرام باکسنگ میں گولڈ میڈل جیتنے پر امت پنگھل کو مبارکباد دی ہے۔ وزیر اعظم نے ٹویٹ کرکے کہا؛ با صلاحیت امت پنگھل کی بدولت ہمارے تمغوں کی تعداد میں ایک با وقار اضافہ ہوا ہے۔ وہ ہمارے سب سے زیادہ قابل تعریف اور ہنر مند باکسروں میں سے ایک ہیں، جنھوں نے سب سے زیادہ مہارت دکھائی ہے۔ میں انھیں گولڈ میڈل جیتنے پر مبارکباد دیتا ہوں اور مستقبل کے لیے نیک تمناؤں کا اظہار کرتا ہوں۔ #Cheer4India“